Yagodnoye, Magadan Oblast

Ang Yagodnoye () ay isang pamayanang uring-urbano (o bayan) sa Magadan Oblast, Rusya. Hango ang pangalan ng bayan sa salitang Ruso na "yagoda", na nangangahulugang "berry".

Heograpiya
Matatagpuan ang pamayanan sa timog-kanlurang bahagi ng Bulubunduking Chersky sa kaliwang pampang ng Ilog Debin, isang sangay ng Ilog Kolyma. Nasa mga 340 kilometro sa hilagang-kanluran ng kabisera ng oblast na Magadan, ngunit ito'y 550 kilometro sa pamamagitan ng daan.

Kasaysayan
Itinatag ang Yagodnoye noong 1934 kaakibat ng pagtatayo ng Lansangang Kolyma at ang pag-unlad ng industriyang pagmina ng ginto sa lugar. Mula 1949 hanggang 1957, nakahimpil dito ang pangasiwaan ng kampo ng sapilitang gawa na SevLag sa bahaging Dalstroy ng sistemang gulag, kung saang aabot sa 15,800 bilanggo ay ginamit sa pagmina ng ginto, pagtatayo ng daan, at pagtotroso.

Nang itinatag ang Yagodninsky District noong 1953, ginawaran ang Yagodnoye ng katayuang pampamayanang uring-urbano.

Demograpiya

Ekonomiya at imprastraktura
Nananatiling pagmimina ng ginto ang pangunahing industriya ng pamayanan, bagamat malaki ang binaba nito mula nang bumagsak ang Unyong Sobyet noong 1991. Dumanas din ang ibang mga industriya tulad ng paggawa ng pagkain at mga materyales sa konstruksiyon. Nangangahulugan ito na umalis na ang malaking bilang ng populasyon mula dekada-1990.

Mula Yagodnoye, maabutan ang Magadan sa pamamagitan ng Lansangang Kolyma, kasama ang mga daang sangay na papunta sa mga dating nagmiminang pamayanan ng Verkhny At-Uryakh at Elgen.

Talasanggunian

Mga pamayanang uri-urbano sa Magadan Oblast